**POUK SLOVENŠČINE NA DALJAVO ZA 8. RAZRED; PETEK, 27. 3. 2020**

**POGOJNI ODVISNIK (nova snov)**

**Pozdravljeni, osmošolci!**

Torej, z vajo ste lahko ponovili in utrdili obravnavane odvisne stavke, včeraj pa ste si lahko naloge popravili in dopolnili na podlagi posredovanih rešitev.

**Če** ste do sedaj pridno delali**, ste** prav gotovo že dobro **usvojili** znanje o vrstah odvisnikov.

Vedno neki **pogoji,** ki vam jih postavljamo! Tudi to mora biti včasih.

Pogoj se nahaja tudi v pogojnem odvisniku, ki nam pove, pod katerim pogojem poteka dejanje ali dogajanje iz glavnega stavka.

Po njem se sprašujemo s vprašanjem: **V KATEREM PRIMERU/POD KATERIM POGOJEM IN glavnim stavkom?**

Najznačilnejši veznik je **ČE!**

1. **Natančno si preberite razlago o pogojnem odvisniku na str. 76 v SDZ v razlagalnem okvirčku.**
2. **V zvezek za jezik napišite novi naslov** Pogojni odvisnik **in prepišite primere povedi s pogojnim odvisnikom: 1 poved iz razlagalnega okvirčka, 1 poved iz preglednice na zavihku SDZ pod STAVEK IN POVED ter eno iz preglednice na str. 88 v SDZ.**

\***Povedi** **s pogojnim odvisnikom** se nahajata tudi na tej strani! Ali ju najdete?

**Odgovor na to uganko mi lahko pošljete na moj e-naslov:** irena.pak@os-dobrna.si

1. Ko ste napisali vse tri povedi v zvezek, poglejte dobro, če ste postavili vejice na ustrezno mesto, potem obkrožite vse tri veznike, ustrezno podčrtajte vse tri glavne stavke in napišite vprašanja za odvisnike ter jih ustrezno podčrtajte (podčrtava za prislovna določila) ter pod njih napišite vrsto (**pogojni odvisnik/pog. odv.)**

**Sedaj ste se naučili vse, kar je treba znati o pogojnem odvisniku.**

**Za utrditev te nove snovi pa rešite samo b primer 1. naloge na str. 76 v SDZ – dobro si poglejte a primer in delajte po tem zgledu.**

**Če želite in imate dovolj časa, pa lahko rešite 1. nalogo v celoti.**

**Uspešno delo vam želim in obilo zdravja ter prijeten vikend,**

**Irena Pak**